Bärbl Mielich
D Bärbl Mielich (* 22. Mai 1952 z Wuppertal) isch e dytschi Bolitikeri (Bindnis 90/Di Griene). Syter anne 2006 isch si Abgordneti im Landdag vu Bade-Wirttebärg.

Uusbildig un Beruef 
Diplom-Sozialpädagogin
Mielich isch z Bocholt/Westfalen uf s Gymnasium gange un het no dr Schuel e Lehr zur Erziehri gmacht. An dr Evangelische Fachhochschuel Düsseldorf Kaiserswerth het si derno Sozialpädagogik studiert. Derzue het si ne Zuesatzuusbildig zur Frauebeufdraiten un Familiemediatori gmacht. Si het e Lehrufdrag fir Supervision un Mediation an dr Katholische Fachhochschuel Friburg un schafft dernäben as sälbschtständigi Familienmediatori.

Bolitischi Laufbahn 
D Bärbl Mielich sich syter anne 1984 Mitglid bi dr Griene. Im Spotjohr 1987 isch si in dr Kraisdag vum Landkrais Brisgau-Hochschwarzwald noogruckt. Vum Jänner 1988 bis zue ihre Wahl in dr Landdag 2006 isch si dert Vorsitzeri vu dr griene Kraisdagsfraktion gsii. 

Vu 1996 bis 2000 het si em Landesvorstand vu dr bade-wirttebärgische Grienen aaghert. Syter anne 2000 isch si Sprächeri vu dr Bundesarbetsgmainschaft vu dr Griene fir Arbet, Sozials un Gsundhait.

Bi dr Landdagswahl 2006 isch si iber s Zwaitmandat im Wahlkrais Brisgau in dr Landdag vu Bade-Wirttebärg gwehlt wore. Dert isch si gsundhaitsbolitischi Sprächeri vu ihre Fraktion un syt 2009 Mitglid im Fraktionsvorstand. D Mielich verdritt di Grienen im Petitionsuusschuss un isch Vorsitzeri vum Sozialuussyschuss.

Bi dr Bundesdagswahle 1998 un 2002 isch si Kandidati vu dr Grienen im Wahlkrais Löörech – Mille gsii.

Sunschtigs Engaschmänt 
 Mitglid im Byrot vum Augennetz Südbaden
 Mitglid im Byrot vu dr Universitet Friburg

Persenligs 
D Bärbl Mielich isch ghyrote un het drei Chinder. Si läbt z Pfaffewyler.

Weblink 

 Websyte vu dr Bärbl Mielich
 Abgordnete-Syte vu dr Bärbl Mielich
 
 Profilsyte bi dr Griene-Fraktion

Dütsche Parlamentarier
Mitglid vu Bündnis-90/Die-Grünen
Dütsche
Frau
Läbigi Person